## Tarifni sustav za prodaju električne energije

### NN 8/1991 (21.2.1991.), Tarifni sustav za prodaju električne energije

# VLADA REPUBLIKE HRVATSKE

Na temelju članka 21. Zakona o elektroprivredi ("Narodne novine",
br. 31/90 i 47/90), Vlada Republike Hrvatske na sjednici održanoj 13. veljače
1991. godine, donijela je

## TARIFNI SUSTAV

### za prodaju električne energije

I. OPĆE ODREDBE

Članak 1.

Ovim Tarifnim sustavom za prodaju električne energije (u daljem tekstu:
Tarifni sustav) utvrđuju se načela i kriteriji za određivanje tarifnih
stavova i postupak za utvrđivanje obračunskih elemenata na koje se primjenjuju
tarifni stavovi za prodaju električne energije potrošačima.

Tarifni sustav je utemeljen tako da stimulira racionalnu potrošnju kao
i racionalnu proizvodnju, prijenos i distribuciju električne energije.

Članak 2.

Tarifni sustav primjenjuje se na sve potrošače električne energije koji
su razvrstani na slijedeće kategorije potrošnje:

1. potrošači na 110 kV

2. potrošači na 30 (35) kV

3. potrošači na 10 (20) kV

4. potrošači kućanstva na 0,4 kV

5. potrošači javne rasvjete na 0,4 kV i

6. ostali potrošači na 0,4 kV.

Članak 3.

Obračunski elementi Tarifnog sustava na temelju kojih potrošači plaćaju
korištenu električnu energiju su:

1. snaga u kW,

2. radna energija u kWh,

3. jalova energija u kVArh,

u daljnjem tekstu električna energija.

Članak 4.

Snaga (kW) se utvrđuje na osnovi vršnog opterećenja. Vršno opterećenje
je najveće opterećenje koje se ostvari u trajanju od 15 minuta tijekom
mjesečnog obračunskog razdoblja, u doba primjene viših i srednjih dnevnih
tarifnih stavova, ako je potrošač osigurao odgovarajuće mjerenje.

Ako potrošač električne energije preuzima električnu energiju na više
mjesta, snaga se obračunava odvojeno za svako mjesto predaje. Ako se jednom
potrošaču vršno opterećenje mjeri na više mjesta predaje, a u okviru jedne
građevinske lokacije, obračunska snaga utvrđuje se zbrajanjem istovremenih
vršnih opterećenja na svim mjestima mjerenja.

Za utvrđivanje vršnog opterećenja poduzećima željezničkog prometa za
potrebe elektrovuče, jednom građevinskom lokacijom smatraju se pruge elektrificirane
jednofaznim izmjeničnim sustavom 25 kV, a pruge elektrificirane istosmjernim
sustavom 3 kV, drugom građevinskom lokacijom.

Prigodom utvrđivanja obračunske snage za isporuku električne energije
poduzećima gradskog prometa za potrebe elektrovuče kao jedna građevinska
lokacija, smatra se kompletna mreža gradskog prometa s električnom vučom.

Članak 5.

Za obračunsku snagu plaća se iznos koji se dobiva množenjem odgovarajućeg
tarifnog stava s utvrđenim brojem kilovta (kW) vršnog opterećenja.

Prigodom promjena cijene električne energije, obračun tarifnog stava
za snagu u mjesecu kada je povećanje nastupilo izvršt će se na temelju
pondera novog i starog tarifnog stava razmjerno broju dana prije i poslije
dana promjene tog kalendarskog mjeseca.

Članak 6.

Potrošačima kojima se snaga mjeri u mjesecima kada ne preuzimaju električnu
energiju obračunska snaga iznosi najmanje 3 posto od snage iz važeće elektroenergetske
suglasnosti, ukoliko ovim Tarifnim sustavom nije drugačije uređeno.

Članak 7.

Za preuzetu radnu energiju plaća se iznos koji se dobiva množenjem odgovarajućeg
tarifnog stava s brojem preuzetih kilovatsati (kWh).

Članak 8.

Za preuzetu jalovu energiju koja odgovara faktoru snage cos fi "
0.95. potrošači plaćaju dodatak na obračunski iznos radne energije i snage,
a oni potrošači u kojih preuzeta jalova energija odgovara faktoru snage
cos fi " 0,95, ostvaruju bonifikaciju na obračunski iznos radne energije
i snage.

Faktor snage cos fi se određuje iz izraza:

cos fi=Wr/drugi korijen(Wr2 + W2)

gdje je: Wr- preuzeta radna energija u određenom razdoblju u kWh,

Wj - preuzeta jalova energija u istom razdoblju u kVArh.

Postotak kojim se korigira obračunski iznos radne energije i snage ovisno
o ostvarenom faktoru snage cos fi potrošača određuje se iz izraza

K (%) = (18/(cos fi)2)-20

Članak 9.

Ako potrošač električne energije ne raspolaže brojilom za mjerenje potrošnje
jalove energije, potrošena jalova energija, odnosno, prosječni faktor snage
(cos fi), utvrđuje se povremeno ugrađenim mjernim uređajima za tu energiju.

Povremeno mjerenje jalove energije, prema vlastitoj potrebi ili na zahtjev
potrošača vrši isporučitelj. Vrijeme mjerenja određuje isporučitelj i ono
mora trajati najmanje 24 sata.

Prosječni faktor snage (cos fi), izračunat na temelju povremenog mjerenja,
primjenjuje se do ponovnog mjerenja i na temelju tog prosjeka obračunava
se potrošena jalova energija do prvog dana obračunskog razdoblja u kojem
će se izvršiti novo mjerenje.

Članak 10.

Ako se električna energija ne mjeri na mjestu predaje, već na naponu
nižeg, višeg ili istog reda od napona predaje, izmjerena količina električne
energije uvećana, odnosno smanjena za gubitke vodova i transformacije,
obračunava se prema tarifnim stavovima koji vrijede za napon mjesta predaje.

Gubici se utvrđuju tehničkim postupkom. Jednom utvrđeni gubici mogu
se mijenjati na zahtjev isporučitelja ilipotrošača.

Članak 11.

Ako se na granici osnovnih sredstava isporučitelja i osnovnih sredstava,
odnosno elektroenergetskih postrojenja, potrošača iz tehničkih razloga
energija ne mjeri, mjesto predaje nalazi se za potrošače priključene na
niskom naponu na mjestu mjerenja, a za ostale potrošače, na granici osnovnih
sredstava.

Članak 12.

Ako potrošač preuzima električnu energiju na više mjesta predaje iz
raznih naponskih razina (transformatori i sl.), isporučena električna energija
obračunava se odvojeno za svako mjesto predaje.

Članak 13.

Tarifni stavovi za obračunsku snagu i preuzetu radnu energiju su jednaki
za iste kategorije potrošnje, odnosno za iste kategorije potrošača.

Tarifni stavovi se odreduju različito, prema dobi dana i sezoni.

Članak 14.

Tarifni stavovi prema sezoni su viši i niži a primjenjivat će se za
potrošače kategorije potrošnje 10 (20) kV, 30 (35) kV i 110 kV. Viši sezonski
tarifni stavovi primjenjuju se u siječnju, veljači,studenom i prosincu.
U ostalim mjesecima primjenjuju se niži sezonski tarifni stavovi.

Odnos između tarifnih stavova u višoj i nižoj sezoni je 1,5 :1.

Članak 15.

Tarifni stavovi za prodaju radne energije utvrđuju se prema dobi dana
i to:

- za sate većeg opterećenja (viši tarifni stavovi - VT)

- za sate srednjeg opterećenja (srednji tarifni stavovi ST)

- za sate manjeg (noćnog) opterećenja (niži tarifni stavovi - NT).

Viši tarifni stavovi (VT) obračunavaju se u vremenu 17 -21 sat u zimskom
računanju vremena i od 18 -22 sata u ljetnom računanju vremena.

Srednji tarifni stavovi (ST) obračunavaju se u vremenu od 7 -17 sati
u zimskom računanju vremena i od 8-18 sati u ljetnom računanju vremena.

Niži tarifni stavovi (NT) obračunavaju se od 21-7 sati (idućeg dana)
u zimskom računanju vremena i od 22 -8 sati u ljetnom računanju vremena.

Električna energija koja je potrošačima na visokom naponu isporučena
nedjeljom u satima većeg opterećenja obračunava se prema srednjim tarifnim
stavovima samo ako se njena isporuka mjeri odvojeno.

Električna energija isporučena u satima za koje važe srednji i niži
tarifni stavovi, obračunava se prema tim tarifnim stavovima samo ako se
njena isporuka mjeri odvojeno.

U jednotarifnih brojila, ukupno isporučena električna energija, obračunava
se prema višini tarifnim stavovima umanjena za 20 posto.

U dvotarifnih brojila ukupno isporučena električna energija, obračunava
se prema višim i srednjim tarifnim stavovima (električna energija isporučena
u satima za koje važe niži tarifni stavovi obračunava se prema srednjim
tarifnim stavovima).

Odnos izmedu tarifnih stavova u višoj, srednjoj i nižoj tarifi utvrđuje
se u omjeru 2,5 :1: 0.7.

II. KRITERIJI I MJERILA ZA UTVRĐIVANJE RAZINA CIJENE ELEKTRIČNE
ENERGIJE

Članak 16.

Prosječnu cijenu električne energije na 110 kV naponu u elektroenergetskom
sustavu Hrvatske utvrđuje Vlada Republike Hrvatske, na prijedlog Upravrlog
odbora Hrvatske elektroprivrede.

Članak 17.

Cijena električne energije, utvrđena na temelju članka 16. transformira
se putem ovog Tarifnog sustava, na cijen u krajnjih potrošača izražene
preko obračunskih elemenata iz članka 3, za sve kategorije potrošnje iz
članka 2.

Transformacija cijene električne energije na cijene u krajnjih potrošača
ili na cijene prema naponskim razinama, provodi se prema osnovnom postulatu
Tarifnog sustava - da svaki potrošač snosi troškove ovišno o mjestu predaje
i načina preuzimanja električne energije.

Članak 18.

Polazna cijena za snagu i energiju na naponu 110 kV temelji se na odnosu
stalnih i promjenljivih troškova.

Tarifni stavovi za energiju prema naponskim razinama, u odnosu na tarifne
stavove na 110 kV, utvrđuju se razmjerno povećanju promjenljivih troškova
prema naponskim razinama.

Tarifni stavovi za snagu prema naponskim razinama, u odnosu na tarifne
stavove na 110 kV, utvrđuju se razmjerno povećanju stalnih troškova prema
naponskim razinama.

Članak 19.

Hrvatska elektroprivreda može dati popust na cijene utvrđene tarifnim
stavovima onim potrošačima čija je ugovorena snaga u višoj sezoni veća
od 5 MW, a čije su karakteristike potrošnje takve da izazivaju manje troškove
u elektroenergetskom sustavu nego ostali potrošači, kao i potrošačima koji
se mogu prilagođavati isporučitelju (smanjenjem potrošnje ili nepreuzimanjem
električne energije u određenim razdobljima) u skladu s njegovim mogućnostima
isporuke, odnosno, čijim pojedinim trošilima može upravljati isporučitelj.

Članak 20.

Popust u cijeni iz članka 19. ovog Tarifnog sustava odredit će se posebnim
ugovorom na temelju izvršenih energetsko-ekonomskih analiza za svakog ili
više potrošača. Ugovor će se sklapati za razdoblje od najmanje dvije godine.

Ugovorom će se definirati visina popusta te razdoblje i visina smanjenja
potrošnje.

Ako potrošač koji je ugovorio popuste ne smanji preuzimanje električne
energije u skladu s ugovorom, odnosno zahtjevom isporučitelja, preuzeta
energija u tim razdobljima, odnosno danima, obračunat će se prema cijeni
proizvodnje električne energije u plinskim elektranama.

III. TARIFA ZA VISOKI NAPON

Članak 21.

Za visoki napon tarifni stavovi utvrđuju se za slijedeće kategorije
potrošnje, odnosno potrošača:

1. tarifni stavovi 110 kV, prema kojima se obračunava električna energija
isporučena potrošačima na mjestima predaje nazivnog napona od 110 kV ili
viših;

2. tarifni stavovi 35 kV, prema kojima se obračunava, električna energija
isporučena potrošačima na mjestima predaje nazivnog napona preko 20 kV
do nazivnog napona nižih od 110 kV;

3. tarifni stavovi 10 kV, prema kojima se obračunava električna energija
isporučena potrošačima na mjestima predaje nazivnog napona od 1 kV do uključivo
20 kV.

Član 22.

Obračunska snaga potrošača na visokom naponu je snaga izmjerena uređajem
za mjerenje snage. Obračunska snaga u odnosu na ugovorenu snagu ili snagu
iz elektroenergetske suglasnosti svakog potrošača korigira se na slijedeći
način:

Ako je izmjerena snaga u obračunskom razdoblju između 105 posto i 85
posto ugovorene snage, izmjerena snaga će biti temelj za obračun.

Ako je izmjerena snaga veća od 105 posto ugovorene snage, obračunska
snaga u tom razdoblju će biti jednaka izmjerenoj snazi uvećanoj za dvostruku
razliku između izmjerene snage i vrijednosti 105 posto ugovorene snage.

Ako je izmjerena snaga u obračunskom razdoblju manja od 85 posto ugovorene
snage, obračun se vrši za snagu 85 posto ugovorene snage.

Potrošači mogu ugovoriti različite snage po obračunskim razdobljima.
Najkraće ugovoreno razdoblje je jedna godina.

Ako potrošač ili isporučitelj ne zatraže promjene prije prestanka važnosti
ugovora, ugovor će se smatrati produženim i valjanim (obvezujućim) za naredno
razdoblje.

Ugovor se može otkazati jedan mjesec prije isteka ugovorenog roka.

Članak 23.

Ako u mjesečnom obračunskom razdoblju, u kojem radnjom isporučitelja
ili zbog kvara na postrojenjima isporučitelja, korištenje električne energije
potrošaču koji ima odgovarajući mjerni uređaj bude ograničeno duže od 24
sata neprekidno, odnosno dva ili više puta u mjesecu po jedan sat i više,
vršno opterećenje će se u vremenu trajanja tog ograničenja posebno utvrditi.

U slučaju iz stava 1. ovog članka, prigodom obračunavanja obračunske
snage, vršno opterećenje postignuto tijekom mjesečnog obračunskog razdoblja
snizit će se za razliku između tog vršnog opterećenja i vršnog opterećenja
koje je postignuto tijekom ograničenja u tom obračunskom razdoblju, i to
razmjerno broju dana u kojima je isporuka električne energije bila ograničena.

Ako se tijekom obračunskog razdoblja obujam zadanih ograničenja potrošnje
električne energije ili snage mijenja, obračunska snaga izračunava se ponderiranjem
najvećih vršnih opterećenja pojedinog intervala u obračunskom razdoblju.

Prema odredbama ovog članka postupit će se i u slučaju ako se obujam
ograničenja mijenja u toku mjesečnog obračunskog razdoblja.

Članak 24.

Potrošač koji ima vlastitu elektranu može s isporučiteljem ugovoriti
mjesečnu isporuku, uvjete isporuke i cijenu električne energije iz te elektrane
u mrežu isporučitelja.

Članak 25.

Ako se preko mjernih uređaja jednog potrošača koji je priključen na
visoki napon opskrbljuje električnorri energijom drugi potrošač (indirektni
potrošač), potrošnja električne energije potrošača priključenog na visoki
napon u kojeg su smješteni mjerni uređaji, umanjuje se prigodom obračunavanja
za onu količinu električne energije koju je potrošio indirektni potrošač.

Članak 26.

Potrošaču, koji električnu energiju preuzima na dva različita napona
i kojem se vršno opterećenje utvrđuje zbirno, postignuto vršno opterećenje
podijelit će se na jedan i drugi napon razmjerno količinama radne energije
preuzetim na jednom i drugom naponu.

IV. TARIFA ZA NISKI NAPON

Članak 27.

Tarifni se stavovi za niski napon utvrđuju za slijedeće kategorije potrošnje,
odnosno potrošača:

1. kućanstva

2. javnu rasvjetu i

3. ostale potrošače na 0,4 kV

Članak 28.

Kategorija kućanstva obuhvaća cjelokupnu potrošnju električne energije
u stanovima, kućama za odmor, potrošnju za osvjetljenje pripadajućih sporednih
gospodarskih prostorija, garaža, stubišta u stambenim zgradama i pristupa
stambenim zgradama, kao i potrošnju za pogon zajedničkih uređaja u stambenim
zgradama (dizala, strojevi za pranje i sušenje rublja i sl., te motori
centralnog grijanja i kućnih vodovoda).

U kategoriji kućanstva, podrazumijeva se i potrošnja električne energije
u dječjim jaslicama i vrtićima, domovima radnika i samačkim hotelima, domovima
i internatima za smještaj djece, domovima učenika, studenata, hendikepiranih
osoba, domovima za prihvat starijih osoba i umirovljenika, svećenika kao
i prostorijama samostana, crkava, župnih ureda, objekata vjerskih obreda,
te kuhinjama Crvenog križa.

Kategorija kućanstva obuhvaća i potrošnju električne energije za pogon
elektromotora u poljoprivrednim kućanstvima pojedinačne nazivne snage do
3,0 kW a ukupne snage do 9,0 kW (kružne pile, mlinovi, čekićari, sječke.
crpke, utezna cjedila za ulje i sl.).

Za kategoriju potrošnje kućanstva ne obračunava se potrošena jalova
energija (kVArh).

Članak 29.

Kategorija javne rasvjete obuhvaća potrošnju električne energije za
osvjetljavanje ulica, trgova, cesta, spomenika. povijesnih objekata i uređaja
za prometnu signalizaciju. Radna energija (kWh) za javnu rasvjetu obračunava
se prema višim tarifnim stavovima za kategoriju potrošnje kućanstva, uvećanim
za 20 posto.

Angažirana snaga (kW) i potrošena jalova struja (kVArh) ne obračunava
se za ovu kategoriju potrošnje.

Članak 30.

Kategorija ostali potrošači na 0,4 kV su svi potrošači u niskom naponu
koji nisu navedeni u članku 28. i 29.

Potrošači kategorije potrošnje ostali na 0,4 kV razvrstavaju se u slijedeće
tarifne grupe:

- potrošači čija je godišnja potrošnja manja ili jednaka 20.000 kWh
- I. tarifna grupa, potrošači čija je godišnja potrošnja veća od 20.000
kWh - II. tarifna grupa.

Članak 31.

Ako je osigurano odvojeno mjerenje, potrošnja električne energije na
naponu 0,4 kV obračunava se prema pojedinim kategorijama potrošnje odnosno
potrošača, posebno prema tarifnim stavovima koji vrijede za pojedine kategorije
potrošnje, odnosno kategorije potrošača.

Ako se potrošnja radne energije za kategoriju kućanstvo i kategoriju
ostale potrošnje na 0,4 kV mjeri zajedno, ukupna potrošnja električne energije
obračunava se kao ostala potrošnja na niskom naponu.

Članak 32.

Mjesečna obračunska snaga za kategorije potrošnje kućanstva i ostali
potrošači na 0,4 kV utvrđuje se prema vršnom opterećenju u kilovatima koje
je utvrđeno uređajem za mjerenje snage ili izabranom snagom potrošačkog
prekidača (limitatora) koji onemogućava prekoračenje izabranog opterećenja.

Snaga potrošačkog prekidača (limitatora) može se mijenjati jednom tijekom
godine.

Potrošači kategorije potrošnje kućanstva čija se ostvarena potrošnja
iz prethodnog godišnjeg obračunskog razdoblja kreće u granicama od 5.000
do 20.000 kWh, kao i svi potrošači kategorije ostali na 0,4 kV, obvezno
ugrađuju potrošački prekidač (limitator) ili uređaj za mjerenje snage.

Potrošači kategorije potrošnje kućanstva i ostali na 0,4 kV čija je
ostvarena potrošnja iz prethodnog godišnjeg obračunskog razdoblja veća
od 20.000 kWh, obvezno ugrađuju uređaj za mjerenje snage.

Za potrošače kategorije potrošnje kućanstva koji nemaju ugrađene uređaje
iz stava 1. ovoga člana, a čija se godišnja potrošnja u prethodnom godišnjem
obračunskom razdoblju kreće do 5.000 kWh, mjesečna se obračunska snaga
utvrđuje na temelju ostvarene potrošnje u prethodnom godišnjem obračunskom
razdoblju prema izrazu:

P=028+2,41 x W-0,10 x W

gdje je:

P -mjesečna obračunska snaga u kW,

W -ukupna godišnja potrošnja u prethodnom godišnjem obračunskom razdoblju
u kWh/1000.

Za određene vrijednosti godišnje potrošnje (radi ilustracije) obračunska
snaga prema gornjem izrazu iznosi:

```
_____________________________________________________________________
W(kWh)  P(kW)           W(kWh)  P(kW)           W(kWh)  P(kW)
_____________________________________________________________________
0-300           1.00            1900            4.49            3500            7.49
400             1.22            2000            4.70            3600            7.65
500             1.46            2100            4.90            3700            7.82
600             1.69            2200            5.09            3800            7.99
700             1.91            2300            5,29            3900            8.15
800             2.14            2400            5.48            4000            8.32
900             2.36            2500            5.68            4100            8.48
1000            2.59            2600            5.87            4200            8.63
1100            2.81            2700            6.05            4300            8.79
1200            3.02            2800            6,24            4400            8.94
1300            3,24            2900            6,42            4500            9.10
1400            3,45            3000            6.61            4600            9,25
1500            3.67            3100            6.79            4700            9,39
1600            3.88            3200            6.96            4800            9,54
1700            4.08            3300            7.14            4900            9.68
1800            4.29            3400            7.31            5000            9.83
_____________________________________________________________________
```

Minimalna obračunska mjesečna snaga iznosi 1 kW.

Članak 33.

Dirigirana isporuka električne energije kategorije kućanstva putem daljinskog
upravljanja, obuhvaća potrošnju onih trošila u kućanstvima u kojih vrijeme
upotrebe električne energije u toplinske svrhe (termoakumulacijske peći,
bojleri i drugo) određuje isporučitelj, s tim da potrošač ova trošila može
koristiti najmanje 9 sati tijekom dana.

Odredba prethodnog stava primjenjivat će se ako isporučitelj ima izgrađensustav
daljinskog upravljanja, a potrošač instalaciju koja omogućuje da se ova
potrošnja može posebno registrirati.

Za potrošnju kojom upravlja isporučitelj a koja se mjeri odvojeno primjenjivat
će se niži tarifni stav umanjen za 10 posto.

Ako se potrošnja kojom upravlja isporučitelj u odvojenoj instalaciji
ne mjeri odvojeno, isporučitelj može s potrošačem ugovoriti popust do 15
posto na tarifne stavove u doba srednje tarife.

V. ZAVRŠNE ODREDB

Članak 34.

-Za ugradnju mjernih uređaja i potrošačkih prakidača (limitatora), koji
se predviđaju kao obavezni ovim Tarifnim sustavom, određuje se prijelazno
vrijeme od dvanaest mjeseci.

U prijelaznom vremenu do ugradnje uredaja, mjesečna obračunska snaga,
za kategoriju potrošnje ostali na 0,4 kV koji nemaju ugrađen uređaj za
mjerenje snage ili potrošački prekidač (limitator), i godišnjom potrošnjom
do 5.000 kWh, određivat će se prema izrazu iz članka 32.

U prijelaznom vremenu do ugradnje uređaja, mjesečna obračunska snaga,
za kategoriju potrošnje kućanstva i ostali na 0,4 kV, koji nemaju ugrađen
uređaj za mjerenje snage ili potrošački prekidač (limitator) i godišnjom
potrošnjom iznad 5.000 kWh do 20.000 kWh godišnje, određivat će se prema
izrazu:

P=3,93+1,35 W-0,03 Wz (kW)

Značenje P i W definirano je u članku 32.

Za određene vrijednosti godišnje potrošnje (radi ilustracije) obračunska
snaga prema gornjem izrazu iznosi:

```
_____________________________________________________________
W(kWh)          P(kW)                   W(kWh)          P(kW)
5001                    9.93                    13000                   16.41
5500                    10.44                   13500                   16.68
6000                    10.95                   14000                   16.95
6500                    11.43                   14500                   17.19
7000                    11.91                   15000                   17.43
7500                    12.36                   15500                   17.64
8000                    12.81                   16000                   17.85
8500                    13.23                   16500                   18.03
9000                    13.65                   17000                   18.21
9500                    14.04                   17500                   18.36
10000                   14.43                   18000                   18.51
10500                   14.79                   18500                   18.63
11000                   15.15                   19000                   18.75
11500                   15.48                   19500                   18.84
12000                   15.81                   20000                   18.93
12500                   16.11
```

Članak 35.

Potrošači koji u prijelaznom vremenu (dvanaest mjeseci) ne ugrade uređaj
za mjerenje snage ili potrošački prekidač (limitator), mjesečna obračunska
snaga u narednim mjesecima, obračunati će se u dvostrukom iznosu snage
utvrđene prema irazima definiranim u prethodnim stavovima.

Članak 36.

Odredbe ovoga Tarifnog sustava tumači Vlada Republike Hratske.

Članak 37.

Stupanjem na snagu ovoga Tarifnoga sustava prestaje važiti Tarifni sistem
za prodaju električne energije ("Narodne novine", br. 10/85).

Članak 38.

Ovaj Tarifni sustav stupa na snagu osmoga dana nakon objave u "Narodnim
novinama".

Klasa : 310-02/91-02/03

Ubroj : 5030116-91-8

Predsjednik

**Josip Manolić, v. r.**

Ostalo, NN 8/1991-194